અગિયાર મુખી રુદ્રાક્ષઃ અગિયાર મુખી રૂદ્રાક્ષ સાક્ષાત ભગવાન રૂદ્રનું સ્વરૂપ ગણાય છે. હનુમાનજી એ ભગવાન શિવના અગિયારમા રૂદ્ર ગણાય છે અને એટલા માટે જ અગીયાર મુખી રૂદ્રાક્ષના દેવ એકાદશ રૂદ્ર એટલે કે હનુમાનજી અને સાથે જ ભગવાન ઈન્દ્ર પણ છે. આ રૂદ્રાક્ષ ધારણ કરવાથી વાણીની કુશળતા, આત્મવિશ્વાસ, શારીરિક બળ, ધ્યાન અને ભક્તિની પ્રાપ્તિ થાય છે. સૌથી મહત્વની વાત એ છે કે અગીયાર મુખી રૂદ્રાક્ષ ધારણ કરવાથી અશ્વમેઘ યજ્ઞ કરવાનું ફળ પ્રાપ્ત થાય છે. આ રૂદ્રાક્ષ યોગ અને તંત્રના અભ્યાસુ લોકો માટે વિશેષ લાભકારી છે. આ રૂદ્રાક્ષ સ્વાસ્થ્ય વર્ધક છે જેને ધારણ કરવાથી હઠયોગ, મંત્ર યોગ, યમ-નિયમ-આસન અને ષટકર્મ તેમજ કોઈપણ પ્રકારની સાધનામાં સફળતા પ્રાપ્ત થાય છે. અગીયારમુખી રૂદ્રાક્ષ ધારણ કરવાથી હ્યદયરોગ, રક્તચાપ, અને મધુપ્રમેહ એટલેકે ડાયબીટીસ જેવા રોગોમાં રાહત પ્રાપ્ત થાય છે.